林騰蛟 (明朝)

林騰蛟（），字士才，號三泉，福建延平府永安县二十六都贡川人。明朝官员。

生平
嘉靖二十二年（1543年）癸卯科福建乡试第二名举人，嘉靖二十六年（1547年），林騰蛟中式丁未科会试第九十七名，三甲八十四名进士。都察院觀政，授新會知縣，丁母憂。服阙，补休寧縣知縣，升山東道监察御史，三十六年四月督催南直隶、江西、湖广工料欠銀。三十七年九月弹劾吏部驗封司主事李一科前任知縣时贪暴，太僕寺少卿何海晏以山東同乡私荐入吏部，二人被革任听勘，吏部尚書吳鵬不满，在腾蛟巡按贵州任命下来時，外擢河南按察司佥事。在河南时，弹劾伊王府不法事数十条，案件审理当中，因病卒于任。《永安县志》有传。萬曆《永安县志·卷六·選舉志·進士 》：嘉靖二十年丁未中李春芳榜 林腾蛟 二十六都贡川人。新会、休宁二县知县，升山东道监察御史、河南按察司佥事。有传，祀乡贤。《永安縣志·卷七·人物志 》：林腾蛟　字士才。二十六都贡川人。少颖悟不群，为文立就；每见义必为，无所避。邻郡同知刘奉委至，值国丧，县如常治酒演戏，林曰：“是尚可以为乐时乎？”乃作书责以大礼，及旦，面上之。同知览毕，怃然曰：“幸教知矣！”明晨即引去。外父张仁卒于官，无嗣，旅榇不能举，腾蛟毅然往视。官贫任浅，为书上太守胡巅泉公，大称奇士，曰：“有婿如此，何慊乎哉！”为之厚恤、区画，榇乃归葬。明年癸卯，乡荐第二，丁未登进士。初任新会令。见何、谢二巢负固肆凶，即督府莫能问。乃阳抚而阴图之，蓄战士及达官可用者，不数月，平何、谢二巢。未几，内艰讣至，哀痛中，计擒谢大珍，捣其穴，斩大用及其党无遗，人莫知其秘。服阕，补休宁，擒巨盗某，亦出常算外。时倭奴以五千众横行江南，莫有当者。时林以秩满过家，时中曾叩曰：“何猖獗如是？抑何策以拒？”曰：“无难，但练兵两月，可尽歼之。”后闻谭司马竟以是平倭，而浙习兵遂有闻于天下。大抵豪杰所见，相类如此。其明年，召拜监察御史。时三殿毁，欲新之，财大诎，简书督南直隶、江西、湖广逋负。所至悉心规画，逋几完；余不完者，奏免之。上可其奏，蠲至数百万计。每有建言，明切时务，通达国体。如赣南条议六事与马船采木诸疏，种种可述。缙绅间咸曰：“真御史也！”寻按贵阳，命下二日，当要者忌之，遂擢河南按察司佥事。时伊府骄恣，黩货淫刑，僭逾制度，侵官舍、夺民居，强娶嫠妇室女，纵护卫士行劫以入资，凌辱缙绅，当事者莫敢谁何。腾蛟曰：“是尚可以已乎？吾当出身，为吾民争旦夕命。”遂按不法事数十条，从抚按劾之。上官勘问，无敢对者。腾蛟独奋前抵数之，伊府词屈。狱方具，遽遘疾，卒于官。遗命其子，必结竟其事而后殓。人谓其以尸置对，气概至死不移-{云}-。伊竟降为庶人，百姓称快。是举也，销国家数十年积渐之祸，故尚书王邦瑞祭文-{云}-，“有掀天揭地之功”。河、洛、汝、颍之民千余，为扶榇出境，以防患也。仍为祠庙，年年祀之。惜其早殁，未为国家效大业，可恨也！

家族
曾祖林道清。祖父林绍。父林祥，府经历。母鄧氏。具庆下。兄騰驥、騰鲤（贡士）。弟騰鲲、騰鹏、騰鵠。

注释

参考文献
《永安县志》，（明·万历本）苏民望修，樊跃旭、邢晋雪、陈达锦点校，福建省地方志编纂委员会整理；（清·顺治本）陈廷枢纂，樊跃旭、邢晋雪、陈达锦点校，福建省地方志编纂委员会整理。北京：方志出版社，2004年8月，ISBN 7-80192-292-1

Category:明朝新會縣知縣
Category:明朝休寧縣知縣
Category:明朝山東道監察御史
Category:明朝河南按察司僉事
Category:永安市人
Teng
Category:嘉靖二十二年癸卯科福建鄉試舉人